TECHNINĖ SPECIFIKACIJA
MODULINIŲ KONTEINERIŲ SU ĮRANGA NUOMA

I. BENDROSIOS SĄLYGOS
	

1.1. Pirkimo objektas – 13 (trylikos) modulinių konteinerių su įranga nuoma, įskaitant jų pristatymą, montavimą, parengimą naudoti, išmontavimą ir išgabenimą iš LITEXPO teritorijos.
1.2. Konteineriai skirti Lietuvos pirmininkavimo Europos Sąjungos Tarybai renginių, vyksiančių 2027 m. sausio–birželio mėn., poreikiams užtikrinti.
1.3. Konteinerių pristatymo ir montavimo vieta – Lietuvos parodų ir kongresų centro „LITEXPO“ teritorija, Laisvės pr. 5, Vilnius.
1.4. Konteineriai pristatomi, sumontuojami ir parengiami naudoti dviem etapais:
	Etapas
	Kiekis
	Pristatyti, sumontuoti ir parengti naudoti iki
	Nuomos / naudojimo laikotarpis

	I etapas
	10
	2026-12-15
	pagal Priedą Nr. 1

	II etapas
	3
	2027-05-03
	pagal Priedą Nr. 1



1.5. Konteinerių nuomos (naudojimo) laikotarpiai ir jų išdėstymas nurodyti Priede Nr. 1.
1.6. Iki 1.4 punkte nustatytų terminų atitinkamo etapo konteineriai turi būti pristatyti į LITEXPO teritoriją, pastatyti jiems skirtose vietose (konkrečios vietos bus nurodytos pasirašius Sutartį), sumontuoti, aprūpinti techninėje specifikacijoje nustatyta įranga ir visiškai parengti naudoti pagal paskirtį.
1.7. Pasibaigus atitinkamų konteinerių nuomos (naudojimo) laikotarpiui, tiekėjas turi juos išmontuoti ir išgabenti iš LITEXPO teritorijos ne vėliau kaip per 5 (penkias) darbo dienas.
1.8. Į pasiūlymo kainą turi būti įskaičiuotos visos pirkimo objektui tinkamai įvykdyti būtinos išlaidos, įskaitant konteinerių ir techninėje specifikacijoje nurodytos įrangos nuomą, transportavimą, pristatymą, pakrovimą, iškrovimą, montavimą, parengimą naudoti, išmontavimą ir išgabenimą. 
1.9. Priede Nr. 1 pavaizduoti bagažo patikros įrenginiai, arkiniai metalo detektoriai ir stalai į šio pirkimo objektą neįeina. Ši įranga Priede Nr. 1 pavaizduota tik konteinerių išplanavimo, praėjimų, durų ir grindų apkrovos reikalavimams nustatyti.
1.10 Perkančioji organizacija neatsako už nuostolius, žalą ar sutartinių įsipareigojimų neįvykdymą, jeigu tai lėmė ekstremalios oro sąlygos ar kiti stichiniai gamtos reiškiniai, teisiškai pripažįstami nenugalimos jėgos (force majeure) aplinkybėmis.
1.11 Perkančioji organizacija turi teisę savo lėšomis nepažeidžiant paviršių uždengti modulinius konteinerius. Taip pat perkančioji organizacija įsipareigoja savo lėšomis atidengti konteinerius.
1.12 Priede Nr. 2 nurodytų konteinerių matmenų leistina nuokrypa (paklaida) gali būti iki ±100 mm.

II.  BENDRIEJI REIKALAVIMAI KONTEINERIAMS

2.1. Konteineriai turi būti be pažeidimų, tvarkingi, atitinkantys įrangos ir įrengimo reikalavimus (3.1-3.3 p.) ir tinkami naudoti pagal paskirtį visą jų nuomos laikotarpį.
2.2. Konteineriai turi būti pritaikyti naudoti lauko sąlygomis, įskaitant žiemos laikotarpį. Konteinerių sienos turi būti apšiltintos šilumos izoliacine medžiaga.
2.3. Apsaugos kontrolės postų ir poilsio erdvės konteinerių išorėje turi būti įrengta 32 A elektros jungtis, skirta konteineriams prijungti prie elektros energijos tiekimo šaltinio.
2.4. Konteineriai turi būti įžeminti.
2.5. Visos konteinerių durys turi būti užrakinamos. Kiekvienam konteineriui Tiekėjas turi perduoti ne mažiau kaip 3 (tris) jo durų raktų komplektus. Ne vėliau kaip iki atitinkamo konteinerio pristatymo dienos (pristatymo datos nurodytos 1.4 punkto lentelėje) visi raktai turi būti perduoti Perkančiosios organizacijos atsakingam asmeniui.
2.6. Konteinerių durų vietos turi atitikti Priede Nr. 1 pateiktą išdėstymo schemą. Durų matmenys turi atitikti Priede Nr. 2 nustatytus reikalavimus.
2.7. Apsaugos kontrolės postuose turi būti užtikrinta galimybė per bent vieną durų angą įnešti 1600 mm pločio bagažo patikros įrenginį.
2.8. Konteinerių elektros instaliacijoje turi būti įrengti elektros grandinių apsaugos įtaisai, užtikrinantys apsaugą nuo viršsrovių ir trumpųjų jungimų.

III. ĮRANGOS IR ĮRENGIMO REIKALAVIMAI

3.1. Apsaugos kontrolės postas Nr. 1 
3.1.1. Konteineriuose turi būti įrengtas apšvietimas ne mažesnis nei 300lm/m2.
3.1.2. Konteineriuose turi būti įrengta klimato kontrolės ir šildymo įranga (kondicionierius (-iai) ir radiatorius (-iai)), kurių šildymo/šaldymo galia ne mažesnė nei 100W/m2.
3.1.3. Bagažo patikros įrenginių pastatymo vietose konteinerių grindys turi būti pritaikytos ne mažesnei kaip 500 kg/m² apkrovai. Įrenginių pastatymo vietos nurodytos Priede Nr. 1.
3.1.4. Turi būti ne mažiau kaip 2 (du) po ne mažiau kaip 5 kg angliarūgštės gesintuvus skirtus elektros (kompiuterių, jungiklių, garso įrangos, įvairių mechanizmų) gaisrams gesinti. Taip pat gali būti naudojami B klasės gaisrams, degiems skysčiams arba skystėjančioms medžiagoms (benzinui, naftos produktams, riebalams, lakams, dervai, vaškui, eteriui, alkoholiui ir kt.) gesinti.
3.1.5. Turi būti įrengti ne mažiau kaip 4 (keturi) pandusai, pritaikyti asmenims su negalia patekti į konteinerius. Žiūrėti pagal brėžinį esantį priede Nr. 1.
3.1.6. Pandusų plotis, nuolydis ir kiti įrengimo parametrai turi atitikti jų įrengimo metu galiojančių teisės aktų reikalavimus, taikomus asmenų su negalia patekimui į patalpas. Kiekvieno panduso juosta turi būti tiesi. Juostos išilginis nuolydis turi būti ne didesnis kaip 6,0 %, kai neįmanoma įrengti kitaip, gali būti taikomas išilginis nuolydis ne didesnis kaip 8,3 %. Kiekvieno panduso plotis turi būti ne mažesnis kaip 1 200 mm, matuojant atstumą tarp apsauginių bortelių ir / ar tarp turėklų. Vienos ištisinės panduso juostos ilgis turi būti ne didesnis kaip 9 000 mm ir pakilimo aukštis ne didesnis kaip 750 mm. Panduso juostoje, jos pradžioje ir pabaigoje draudžiami vertikalūs paviršiaus dangos nelygumai (aukštesni nei 5 mm)."
3.1.7. Kiekviename konteineryje turi būti įrengta ne mažiau kaip po 2 (du) 230 V elektros lizdus, skirtus papildomiems įrenginiams prijungti.

3.2. Apsaugos kontrolės postas Nr. 2
3.2.1. Konteineriuose turi būti įrengtas apšvietimas ne mažesnis nei 300lm/m2.
3.2.2. Konteineriuose turi būti įrengta klimato kontrolės ir šildymo įranga (kondicionierius (-iai) ir radiatorius (-iai)), kurių šildymo/šaldymo galia ne mažesnė nei 100W/m2.
3.2.3. Bagažo patikros įrenginių pastatymo vietose konteinerių grindys turi būti pritaikytos ne mažesnei kaip 500 kg/m² apkrovai. Įrenginių pastatymo vietos nurodytos Priede Nr. 1.
3.2.4. Poste turi būti ne mažiau kaip 2 (du) po ne mažiau kaip 5 kg angliarūgštės gesintuvus skirtus elektros (kompiuterių, jungiklių, garso įrangos, įvairių mechanizmų) gaisrams gesinti. Taip pat gali būti naudojami B klasės gaisrams, degiems skysčiams arba skystėjančioms medžiagoms (benzinui, naftos produktams, riebalams, lakams, dervai, vaškui, eteriui, alkoholiui ir kt.) gesinti
3.2.5. Turi būti įrengti ne mažiau kaip 6 (šeši) pandusai pritaikyti asmenims su negalia. 2 (dviejų) pandusų vietos nurodytos Priede nr. 1. Kitų 4 (keturių) pandusų vietos bus ant šaligatvių kurių aukštis iki 300 mm. Tikslios pandusų vietos bus nurodytos po sutarties pasirašymo.
3.2.6. Pandusų plotis, nuolydis ir kiti įrengimo parametrai turi atitikti jų įrengimo metu galiojančių teisės aktų reikalavimus, taikomus asmenų su negalia patekimui į patalpas. Kiekvieno panduso juosta turi būti tiesi. Juostos išilginis nuolydis turi būti ne didesnis kaip 6,0 %, kai neįmanoma įrengti kitaip, gali būti taikomas išilginis nuolydis ne didesnis kaip 8,3 %. Kiekvieno panduso plotis turi būti ne mažesnis kaip 1 200 mm, matuojant atstumą tarp apsauginių bortelių ir / ar tarp turėklų. Vienos ištisinės panduso juostos ilgis turi būti ne didesnis kaip 9 000 mm ir pakilimo aukštis ne didesnis kaip 750 mm. Panduso juostoje, jos pradžioje ir pabaigoje draudžiami vertikalūs paviršiaus dangos nelygumai (aukštesni nei 5 mm).
3.2.7. Kiekviename konteineryje turi būti įrengta ne mažiau kaip po 2 (du) 230 V elektros lizdus, skirtus papildomiems įrenginiams prijungti.

3.3. Poilsio erdvės konteineris
3.3.1. Konteineryje turi būti įrengtas apšvietimas ne mažesnis nei 300lm/m2.
3.3.2. Konteineryje turi būti įrengta klimato kontrolės ir šildymo įranga (kondicionierius (-iai) ir radiatorius (-iai)), kurių šildymo/šaldymo galia ne mažesnė nei 100W/m2.
3.3.3. Konteineryje turi būti ne mažiau kaip 1 (vienas) ne mažiau kaip 5 kg angliarūgštės gesintuvas skirtas elektros (kompiuterių, jungiklių, garso įrangos, įvairių mechanizmų) gaisrams gesinti. Taip pat gali būti naudojamas B klasės gaisrams, degiems skysčiams arba skystėjančioms medžiagoms (benzinui, naftos produktams, riebalams, lakams, dervai, vaškui, eteriui, alkoholiui ir kt.) gesinti.
3.3.4. Konteinerio viduje turi būti įrengti ne mažiau kaip 4 (keturi) 230 V elektros lizdai, skirti papildomiems įrenginiams prijungti.

IV. APLINKOS APSAUGOS REIKALAVIMAI

4.1. Konteinerių pristatymas į LITEXPO teritoriją turi būti organizuojamas ne kelių eismo piko valandomis. Konteineriai turi būti pristatomi pirmadieniais–ketvirtadieniais nuo 9.00 iki 11.30 val. ir nuo 14.30 iki 16.00 val., pasirenkant trumpiausius racionaliai galimus pristatymo maršrutus.
4.2. Konkretus konteinerių pristatymo laikas turi būti iš anksto suderintas su LITEXPO.
4.3. Reikalavimas nustatytas vadovaujantis Tvarkos aprašo 4.4.4.1 papunktyje nustatytu aplinkosauginiu principu.
4.4. Dokumentai, pagrindžiantys atitiktį šiam reikalavimui, pasiūlymų vertinimo metu neteikiami. Reikalavimo laikymasis kontroliuojamas sutarties vykdymo metu.
